ananddey/assamese-wiki-corpus huggingface dataset:
কৈশোৰ গৰ্ভাৱস্থা

কৈশোৰ গৰ্ভাৱস্থা বা কিশোৰী বয়সত গৰ্ভধাৰণ হৈছে ২০ বছৰৰ তলৰ মহিলাৰ হোৱা গৰ্ভধাৰণ। এগৰাকী কিশোৰীৰ ঋতুমতি হোৱাৰ পিছত যৌন সম্ভোগৰ দ্বাৰা গৰ্ভধাৰণ হয়, কিন্তু ডিম্বস্ফোটন আৰম্ভ হোৱাৰ পিছত এক কিশোৰীৰ প্ৰথম ঋতুস্ৰাৱৰ অলপদিন আগতেও গৰ্ভধাৰণ হ'ব পাৰে। সু-পুষ্টিপ্ৰাপ্ত ছোৱালীৰ ক্ষেত্ৰত, প্ৰথম ঋতুস্ৰাৱ সাধাৰণতে ১২ বা ১৩ বছৰ বয়সৰ আশে পাশে হয়। গৰ্ভৱতী কিশোৰীসকলে আন মহিলাৰ দৰে একে গৰ্ভধাৰণ সম্পৰ্কীয় সমস্যাৰ সন্মুখীন হয় যদিও ১৫ বছৰৰ তলৰ কিশোৰীসকলৰ বাবে কিছুমান অতিৰিক্ত উদ্বেগ বা চিন্তা থাকে। ইয়াৰ কাৰণ হʼল যে এই বয়সত কেঁচুৱাটো গৰ্ভত ধাৰণ কৰি ৰাখিবলৈ আৰু স্বাস্থ্যৱান শিশু জন্ম দিবলৈ কিশোৰীসকলৰ শাৰীৰিক বিকাশ পৰ্যাপ্ত নহয়। অৱশে ১৫-১৯ বছৰ বয়সৰ কিশোৰীৰ ক্ষেত্ৰত, বয়সৰ জৈৱিক প্ৰভাৱতকৈ আৰ্থসামাজিক কাৰকৰ সৈতে বিপদাশংকা অধিকভাবে জড়িত। কৈশোৰ গৰ্ভাধাৰণৰ ক্ষেত্ৰত বিপদাশংকাবোৰ হৈছে শিশুৰ জন্মৰ সময়ত কম ওজন, অকাল প্ৰসৱ, ৰক্তহীনতা,(প্ৰি একলেম্পজিয়া়),ইত্যাদি।

প্ৰচলন

প্ৰতি বছৰে, বিকাশশীল অঞ্চলবোৰত ১৫-১৯ বছৰ বয়সৰ আনুমানিক 21 নিযুত ছোৱালী গৰ্ভৱতী হয় আৰু তেওঁলোকৰ প্ৰায় ১২ নিযুতে সন্তান জন্ম দিয়ে। তাৰ মাজত কমেও ৭৭৭,000 জন্ম হয়
15 বছৰতকৈ কম বয়সৰ ছোৱালীৰ গৰ্ভধাৰণৰ ফলত। জৰীপৰ পৰা দেখা গৈছে যে ভাৰতৰ ত্ৰিপুৰা (২১.৯ শতাংশ); পশ্চিম বংগ (১৬.৪ শতাংশ); অন্ধ্ৰ প্ৰদেশ (১২.৬ শতাংশ); অসম (১১.৭ শতাংশ); আৰু বিহাৰত (11 শতাংশ) কিশোৰী গৰ্ভধাৰণৰ হাৰ অধিক।

বিশ্বব্যাপী, কিছুমান চাব-চাহাৰা আফ্ৰিকাৰ দেশত কিশোৰী গৰ্ভধাৰণৰ হাৰ প্ৰতি ১,000 ত ১৪৩ আৰু দক্ষিণ কোৰিয়াত প্ৰতি ১,000 ত ২.৯। আমেৰিকা যুক্তৰাষ্ট্ৰত, ১৫ ৰ পৰা ১৯ বছৰৰ ভিতৰত ৮২% গৰ্ভধাৰণ অপৰিকল্পিত। উন্নত দেশবোৰৰ ভিতৰত, আমেৰিকা যুক্তৰাজ্য, ইউকে আৰু নিউজিলেণ্ডত কিশোৰী গৰ্ভধাৰণৰ সৰ্বোচ্চ স্তৰ আছে, আনহাতে জাপান আৰু দক্ষিণ কোৰিয়াৰ 2001 চনত সৰ্বনিম্ন।

বিপদাশংকা আৰু প্ৰতিৰোধ

স্বাস্থ্য সম্পৰ্কীয় পৰিণাম

কিশোৰী বয়সতৰ গৰ্ভধাৰণ হৈছে মাতৃৰ মৃত্যুৰ এক মুখ্য কাৰণ আৰু এক দীৰ্ঘম্যাদী স্বাস্থ্য সমস্যা। ইয়াৰ প্ৰভাৱ গুৰুত্বপূৰ্ণ:
মাতৃৰ ওপৰত প্ৰভাৱ
বিশ্বব্যাপী মাতৃমৃত্যুৰ 99% কিশোৰী গৰ্ভধাৰণৰ ফলাফল হোৱা দেখা যায়।
3.9 নিযুত কিশোৰীৰ অসুৰক্ষিত গৰ্ভপাত হয়।
তেওঁলোকে একলেম্পচিয়া, পুয়েৰপেৰাল এণ্ডোমেট্ৰাইটিছ আৰু প্ৰণালীগত সংক্ৰমণৰ উচ্চ বিপদাশংকাত ভোগে।

নৱজাতকৰ ওপৰত প্ৰভাৱ
জন্মৰ ওজন কম হোৱাৰ উচ্চ বিপদাশংকা আৰু ইয়াৰ সম্পৰ্কত হোৱা জটিলতা।
প্ৰসৱ আৰু গুৰুতৰ নৱজাতকৰ স্থিতি, জন্মগত অস্বাভাৱিকতা।

আৰ্থসামাজিক পৰিণাম

ইয়াত অন্তৰ্ভুক্ত থাকে পৰিয়াল আৰু সমাজৰ পৰা কলঙ্ক,পৰিয়ালৰ সদস্য, বন্ধু আৰু চুবুৰীয়াৰ পৰা প্ৰত্যাখ্যান আৰু ঘৰুৱা অশান্তি। এইটোও পোৱা গৈছে, তেওঁলোকে নিম্ন মানদণ্ডৰ জীৱন যাপন কৰিব লাগিব পাৰে, হতাশাত আৰু নিম্ন আত্মসন্মানতো ভুগিব পাৰে।

তথ্য সংগ্ৰহ

বাহ্যিক সংযোগ

শ্ৰেণী:মানৱ গৰ্ভধাৰণ
একতাৰা

]]
একতাৰা তত বাদ্যৰ অন্তৰ্গত। একতাৰাৰ আন এটি নাম লাওটোকাৰী। ইয়াৰ নিৰ্মাণ প্ৰণালী এনেধৰণৰ- পানী লাওৰ খোলা এটাৰ এমূৰে ঘূৰণীয়াকৈ কাটি এপাব বাঁহৰ এটা মূৰে গাঁঠি ৰাখি বাকী ফলা কামি দুচটাক খোলাটোত বান্ধি লোৱা হয়। এতিয়া লাওখোলাটোৰ তলমূৰে বিন্ধা উলিয়াই তাঁৰ এডালৰ এটা মূৰ সেইফালেদি সুমুৱাই টানকৈ বান্ধি ৰাখিব লাগে। আনটো মূৰ বাঁহপাবৰ শেষৰফালে ফুটাই সোমোৱা শলা এডালত প্ৰয়োজন অনুসৰি টান-ঢিলা কৰিব পৰাকৈ বান্ধি আঙুলিৰে টুকুৰিয়াই সুৰ উলিওৱা হয়। লাওটোকাৰী বা একতাৰা বাদ্যটি অসমৰ লাওলোৱা বৈৰাগীসকলেহে দেহ বিচাৰৰ গীত গাই ফুৰাত ব্যৱহাৰ কৰে। অৱশ্যে গোৱালপাৰা লোকগীতৰ শিল্পীসকলেও এই বাদ্য গীতৰ সৈতে সংগত কৰে। পশ্চিম বংগত বাউল গীতৰ সৈতে এনে টোকাৰীৰ সংগত বিশেষভাৱে ব্যৱহাৰ কৰা হয়।

তথ্য সংগ্ৰহ

শ্ৰেণী:বাদ্যযন্ত্ৰ
শ্ৰেণী:অসমৰ বাদ্যযন্ত্ৰ
গোহৰ মামাজীৱালা

গোহৰ মামাজীৱালা বা গৌহৰ বা সম্পূৰ্ণ নাম: গোহৰ আব্দুল কায়ুম মামাজীৱালা (; ১৯১০-১৯৮৫) ১৯১০ চনত ব্ৰিটিছ ভাৰতৰ লাহোৰত জন্মগ্ৰহণ কৰা এগৰাকী ভাৰতীয় চলচ্চিত্ৰ অভিনেত্ৰী আৰু প্ৰযোজক আছিল। তেওঁৰ দেউতাক শেঠ কায়ুম মামাজীৱালী এটা থিয়েটাৰ কোম্পানীৰ স্বত্বাধিকাৰ আৰু মাক পুতলীবাঈ এগৰাকী অভিনেত্ৰী আছিল। দেউতাকৰ বন্ধু এজনে কিশোৰী গোহৰক চলচ্চিত্ৰত অভিনয় কৰাৰ প্ৰস্তাব দিয়ে। প্ৰথমে মাক-দেউতাক অমান্তি হৈছিল যদিও পিছলৈ সন্মতি দিয়ে। সেই সময়ৰ ভাৰতৰ প্ৰখ্যাত কহিনুৰ ষ্টুডিঅ’ৰ অংশীদাৰ কৃষ্ণ ফিল্মছত তেওঁ কামত সোমায়।

কৰ্মজীৱন

কহিনুৰ ষ্টুডিঅ’

কাঞ্জিভাই ৰাথোৰৰ ১৯২৫ চনত মুক্তি পোৱা, ব্যৱসায়িক সফল নিৰ্বাক চলচ্চিত্ৰ বাপ কামাইত (Fortune And Fools) গোহৰে প্ৰথম অভিনয় কৰে। নায়ক আছিল গংগাৰাম। ইয়াত এটা সহযোগী চৰিত্ৰত অভিনয় কৰিছিল নতুন ষ্টুডিঅ’টোৱে তাৰকা শিল্পীসকলক আকৰ্ষণ কৰিছিল। তেওঁলোকে প্ৰযোজনা কৰা ৰাজপুতানী (১৯২৯) আৰু দিৱানী দিলবৰত গোহৰে ডি. বিলিমোৰিয়াৰ বিপৰীতে অভিনয় কৰিছিল। সবাক চলচ্চিত্ৰৰ আগমনৰ পিছত ১৯৩১ চনত ইয়াক ৰঞ্জিত মোভীটোন নামেৰে নামকৰণ কৰা হয়। ৰঞ্জিত মোভীটোনৰ পৰা প্ৰযোজিত প্ৰথমখন সবাক ছবি দেৱী দিব্যানীৰো তাৰকা আছিল গোহৰ আৰু বিলিমোৰিয়া।

তথ্য উৎস

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
কনিকা কাপুৰ

কনিকা কাপুৰ (জন্ম ২১ আগষ্ট ১৯৭৮) এগৰাকী ভাৰতীয় গায়িকা। লক্ষ্ণৌত জন্মগ্ৰহণ কৰি ডাঙৰ-দীঘল হৈছিল। ২০১২ চনত গায়িকা হ’বলৈ মুম্বাইলৈ স্থানান্তৰিত হয়। কাপুৰৰ প্ৰথম গীত "জুগনি জী" (২০১২) এটা মিউজিক ভিডিঅ' আছিল, যিটো ব্যৱসায়িকভাৱে সফলতা লাভ কৰিছিল। ২০১৪ চনত ৰাগিনী এম এম এছ ২ ছবিৰ বাবে "বেবী ডল" গীতটোৰ জৰিয়তে বলীউড প্লেবেক গায়িকাৰ ৰূপত আত্মপ্ৰকাশ কৰে। মুক্তি পোৱাৰ লগে লগে গীতটোৱে সংগীত চাৰ্টত শীৰ্ষস্থান দখল কৰে আৰু কাপুৰে তেওঁৰ গায়ক শৈলীৰ বাবে ব্যাপক সমালোচকৰ প্ৰশংসা আৰু কেইবাটাও প্ৰশংসা লাভ কৰে, য'ত শ্ৰেষ্ঠ মহিলা প্লেবেক গায়িকাৰ বাবে ফিল্মফেয়াৰ বঁটাকে ধৰি কেইবাটাও বঁটা লাভ কৰে।

প্ৰাথমিক জীৱন

কনিকা কাপুৰৰ ১৯৭৮ চনৰ ২১ আগষ্টত উত্তৰ প্ৰদেশৰ লক্ষ্ণৌত জন্মগ্ৰহণ কৰিছিল । তেওঁৰ পিতৃ হৈছে ৰাজীৱ কাপুৰ, এজন ব্যৱসায়ী আৰু মাতৃ পুনম কাপুৰ, এগৰাকী বুটিকৰ মালিক। য'ত তেওঁ সংগীতৰ বিষয়েও অধ্যয়ন কৰিছিল।
১২ বছৰ বয়সত কাপুৰে বাৰাণসী বাসিন্দা সংগীতজ্ঞ পণ্ডিত গণেশ প্ৰসাদ মিশ্ৰৰ পৰা শাস্ত্ৰীয় সংগীত শিকিবলৈ আৰম্ভ কৰে আৰু তেওঁৰ লগত সমগ্ৰ ভাৰতবৰ্ষত শাস্ত্ৰীয় কনচাৰ্টলৈ যায়। কাপুৰে শৈশৱত স্কুলত কেইবাখনো সংগীত প্ৰতিযোগিতাত অংশ লৈছিল। ১৫ বছৰ বয়সত অল ইণ্ডিয়া ৰেডিঅ’ত কাম কৰাৰ লগতে ভজন গায়ক অনুপ জালোটাৰ অনুষ্ঠানতো সংগ দিছিল। তেওঁ বি.এ. আৰু তাৰ পিছত লক্ষ্ণৌৰ ভাটখণ্ডে মিউজিক ইনষ্টিটিউটৰ পৰা সংগীতত স্নাতকোত্তৰ ডিগ্ৰী লাভ কৰে। ইয়াৰ পিছত তেওঁ সংগীত জীৱনৰ বাবে মুম্বাইলৈ গুচি যায়।

ব্যক্তিগত জীৱন

১৯৯৯ চনত কণিকা কাপুৰে প্ৰবাসী ভাৰতীয় চিকিৎসক ৰাজ চাণ্ডোকৰ সৈতে বিবাহপাশত আবদ্ধ হয়।
স্বামীৰ সৈতে লণ্ডনলৈ গুচি যায় আৰু তেওঁৰ তিনিটা সন্তান আছে: দুগৰাকী কন্যা আয়না আৰু সমৰা আৰু এজন পুত্ৰ যুৱৰাজ। ২০১২ চনত স্বামীৰ পৰা পৃথক হৈ লক্ষ্ণৌৰ পিতৃ-মাতৃৰ ঘৰলৈ উভতি আহে।
২০১২ চনত এই দম্পতীৰ বিবাহ বিচ্ছেদ হয়।

২০২২ চনৰ ২০ মে'ত তেওঁ প্ৰবাসী ভাৰতীয় ব্যৱসায়ী গৌতম হাথীৰমণিৰ সৈতে কেইবছৰমান প্ৰেমৰ সম্পৰ্ক স্থাপন কৰাৰ পিছত বিবাহপাশত আবদ্ধ হয়।

কভিড মহামাৰীৰ সময়ত বিতৰ্ক

২০২০ চনৰ মাৰ্চ মাহত লণ্ডনৰ পৰা উভতি অহাৰ পিছত লক্ষ্ণৌৰ তাজ হোটেলত ভাৰতীয় ৰাজনীতিবিদ আৰু ভিআইপিৰ সৈতে কেইবাটাও পাৰ্টিত অংশগ্ৰহণ কৰিছিল, যদিও সেই সময়ত ভাৰতৰ স্বাস্থ্য মন্ত্ৰালয়ে হোম কোৱাৰেণ্টাইনৰ ক্ষেত্ৰত ভাৰতীয় স্বাস্থ্য মন্ত্ৰালয়ে পৰামৰ্শ দিছিল। পৰৱৰ্তী সময়ত তেওঁৰ কভিড-১৯ পজিটিভ ধৰা পৰে। গাফিলতিৰ বাবে তেওঁৰ বিৰুদ্ধে অভিযোগ দাখিল কৰা হৈছিল।

তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী: গায়িকা
শ্ৰেণী: ভাৰতীয় নাৰী
বিনা বাছনেট

বিনা বাছনেট ; ছিকিমৰ এগৰাকী ভাৰতীয় ৰাজনীতিবিদ আৰু হামৰো ছিকিম পাৰ্টি (এইচ এছ পি)ৰ সভানেত্ৰী।

ৰাজনৈতিক জীৱন

বিনা বাছনেটে ২০০৩ চনত গেংটক দেওৰালি গাৰ্লছ এছ এছ এছৰ পৰা স্কুলীয়া শিক্ষা সম্পূৰ্ণ কৰে, তেওঁ এছ এম আই এম এছ টাডং (চি আৰ এইচ)ৰ পৰা এম বি বি এছ পাঠ্যক্ৰমত যোগদান কৰে। ২০০৯ চনত এম বি বি এছ সম্পূৰ্ণ কৰাৰ পিছত ২০১৩ চনত এছ এম আই এম এছ (Sikkim Manipal University of Health, Medical and Technological Sciences) গেংটকত চিকিৎসা বিজ্ঞানৰ ডাক্তৰ ডিগ্ৰী লাভ কৰে আৰু পিছলৈ লেডী হাৰ্ডিং মেডিকেল কলেজ নতুন দিল্লীত প্ৰবক্তা হিচাপে কাৰ্য্য নিৰ্বাহ কৰে।

২০১৮ চনৰ ৩১ মে’ত বিনা বাছনেটে ভাইচুং ভুটিয়াৰ নেতৃত্বত গঠিত হামৰো ছিকিম পাৰ্টিত যোগদান কৰে। এইচ এছ পিৰ উন্মোচনী অনুষ্ঠানত তেওঁ এইচ এছ পিৰ ৯ গৰাকী উপ-সভাপতিৰ ভিতৰত অন্যতম হিচাপে নিৰ্বাচিত হয়।

উন্মোচনী অনুষ্ঠানৰ পিছত প্ৰায় ৮ মাহ ধৰি এইচ এছ পিৰ সভাপতিক খালী কৰি ৰখা হৈছিল। ২০১৯ চনৰ ২৪ জানুৱাৰীত উপ-সভাপতি বিনা বেছনেটক এইচ এছ পিৰ ১ম সভানেত্ৰী হিচাপে মনোনীত কৰা হয়।

নিৰ্বাচনী অভিলেখ
২০১৯ চনত, ছিকিম বিধানসভাৰ নিৰ্বাচনত, আপাৰ টাডং সমষ্টি পৰা এইচ এছ পি ৰাজনৈতিক দলৰ প্ৰাৰ্থী হিচাপে থিয় দি পৰাজিত হয়।

তথ্যসূত্ৰ
ৰাতাবাৰী (বিধানসভা সমষ্টি)

ৰাতাবাৰী বিধান সভা সমষ্টি অসম বিধানসভাৰ ১২৬ খন বিধানসভা সমষ্টিৰ এখন। অসম বিধানসভাৰ সমষ্টিসমূহৰ ক্ৰমাংক অনুসৰি ১ হৈছে ৰাতাবাৰী বিধানসভা সমষ্টিৰ ক্ৰমাংক। এই সমষ্টি অনুসূচীত জাতিৰ প্ৰাৰ্থীৰ বাবে সংৰক্ষিত। ৰাতাবাৰী কৰিমগঞ্জ জিলাৰ পাঁচটা বিধানসভা সমষ্টিৰ অন্যতম। ই কৰিমগঞ্জ লোকসভা সমষ্টিৰ অন্তৰ্গত সাতখন বিধানসভা সমষ্টিৰ এখন। কৰিমগঞ্জ লোকসভা সমষ্টিৰ আন ছয়টা বিধানসভা সমষ্টি হ'ল, কৰিমগঞ্জ জিলাৰ পাথাৰকান্দি, কৰিমগঞ্জ উত্তৰ, কৰিমগঞ্জ দক্ষিণ, বদৰপুৰ আৰু হাইলাকান্দি জিলাৰ হাইলাকান্দি, কাটলিচেৰা আৰু আলগাপুৰ।==
১৯৬২: বৈদ্যনাথ মুখাৰ্জী, ভাৰতীয় জাতীয় কংগ্ৰেছ
১৯৬৭: বি. উপাধ্যা, ভাৰতীয় জাতীয় কংগ্ৰেছ
১৯৭২: সুৰঞ্জন নন্দী, ভাৰতীয় জাতীয় কংগ্ৰেছ
১৯৭৮: লীলাময় দাস, জনতা পাৰ্টি
১৯৮৩: সুবল চন্দ্ৰ দাস, ভাৰতীয় জাতীয় কংগ্ৰেছ
১৯৮৫: কুমাৰী ৰবিদাস, ভাৰতীয় জাতীয় কংগ্ৰেছ
১৯৯১: ৰামপ্যাৰে ৰবিদাস, ভাৰতীয় জাতীয় কংগ্ৰেছ
১৯৯৬: শম্ভূ সিং মাল্লাহ, ভাৰতীয় জনতা পাৰ্টি
২০০১: ৰথীশ ৰঞ্জন চৌধুৰী, নিৰ্দলীয়
২০০৩: কৃপানাথ মাল্লাহ, ভাৰতীয় জাতীয় কংগ্ৰেছ
২০০৬: শম্ভূ সিং মাল্লাহ, ভাৰতীয় জনতা পাৰ্টি
২০১১: কৃপানাথ মাল্লাহ, ভাৰতীয় জাতীয় কংগ্ৰেছ
২০১৬: কৃপানাথ মাল্লাহ, ভাৰতীয় জনতা পাৰ্টি

লগতে চাওক

অসম বিধানসভাৰ সমষ্টিসমূহৰ তালিকা

তথ্য উৎস

শ্ৰেণী:অসমৰ বিধানসভা সমষ্টি
য

য অসমীয়া ব্যঞ্জনবৰ্ণ মালাৰ ২৬ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'য'ও এটি ব্যঞ্জন বৰ্ণ, সেয়ে 'য' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'য'ৰ লগত যোগ হ'লে
অয
আ যা
ইযি
ঈযী
উযু
ঊযূ
ঋযৃ
এযে
ঐযৈ
ওযো
ঔযৌ

ব্যঞ্জনবৰ্ণৰ লগত যোগ হ'লে

ক্য
খ্য
গ্য
ঘ্য
ঙ্য
চ্য
ছ্য
জ্য
ঝ্য
ঞ্য
ট্য
ঠ্য
ড্য
ঢ্য
ণ্য
ত্য
থ্য
দ্য
ধ্য
ন্য
প্য
ব্য
ভ্য
ম্য
য্য
ৰ্য
ল্য
শ্য
ষ্য
স্য
হ্য
ড়্য
ঢ়্য
য়্য

'য'ৰে আৰম্ভ শব্দৰ উদাহৰণ

যোৰহাট
যান
যম
যশ
যখ
যোগ
যমুনা
যুগ
যৌৱন

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
টিৰিয়ন লেনিষ্টাৰ

উদ্ধৃতিসমূহ

তুমি কি সেইটো কেতিয়াও পাহৰি নাযাবা, বাকী পৃথিৱীয়েও নাপাহৰিব। ইয়াক কৱচৰ দৰে পিন্ধি লোৱা আৰু কেতিয়াও তোমাক আঘাত দিবলৈ ইয়াক ব্যৱহাৰ কৰিব পৰা নাযাব।
এটা মনক কিতাপৰ প্ৰয়োজন যেনেকৈ তৰোৱালক শান শিলৰ প্ৰয়োজন।
মোৰ হৃদয়ত পংগু, হাৰামী আৰু ভঙা বস্তুৰ বাবে এটা আলসুৱা স্থান আছে।
সকলো সময়তে মদ খাই থকাটো সহজ নহয়৷ সহজ হ'লে সকলোৱে খালেহেঁতেন।
মই সেইটোৱেই কৰো: মই মদ খাওঁ আৰু মই কথাবোৰ জানো।
আঁচনি আৰু ষড়যন্ত্ৰ একেটাই বস্তু।
মৃত্যু চূড়ান্ত। আনহাতে জীৱন সম্ভাৱনাৰে পৰিপূৰ্ণ।
পূৰ্বতে আমাৰ মানুহবোৰৰ মাজত বন্ধুত্ব নাছিল। কিন্তু আমি এতিয়া একেলগে যুঁজ দিব লাগিব। নহ'লে মৃত্যু বৰণ কৰিব লাগিব।
ম‌ই যিমান পাৰো সিমান মানুহক জানিবলৈ চেষ্টা কৰো। আপোনাক কোনটোৰ প্ৰয়োজন হ'ব আপুনি কেতিয়াও নাজানে।
এজন জ্ঞানীয়ে এবাৰ কৈছিল যে পৃথিৱীৰ প্ৰকৃত ইতিহাস হৈছে মাৰ্জিত কোঠাত হোৱা মহান কথোপকথনৰ ইতিহাস।
যদি তুমি পংগু হ'বলৈ গৈ আছা, তেন্তে ধনী পংগু হোৱাই ভাল৷
পেটত কিছু মদ থাকিলে সকলো ভাল৷
মোৰ কথা শুনা। কেতিয়াবা সা-সম্পত্তি এক বিমূৰ্ত ধাৰণা মাথোঁ। যেতিয়া তেওঁলোকে মোক বন্দী কৰিলে, তেতিয়া তেওঁলোকে মোৰ মোনাখন লৈ গ'ল, কিন্তু সোণখিনি এতিয়াও মোৰ।
হত্যা আৰু ৰাজনীতি সদায় একে নহয়৷
যুক্তিতকৈ প্ৰেম অধিক শক্তিশালী।
কেতিয়াবা, কৰ্তব্য‌‌ই হৈছে প্ৰেমৰ মৃত্যু।
সকলোৱে জনা কথাতকৈ মই এজন সৎ মানুহৰ চকুক বেছি বিশ্বাস কৰোঁ।

উৎস

শ্ৰেণী:কাল্পনিক চৰিত্ৰ
বিনিতা বালী

বিনিতা বালী হৈছে এগৰাকী ভাৰতীয় উদ্যোগী যি ব্ৰিটানিয়া ইণ্ড্ৰাষ্টিছ লিমিটেডৰ পৰিচালন সঞ্চালক আছিল।

শিক্ষা

১৯৭৫ চনত বিনিতা বালীয়ে দিল্লী বিশ্ববিদ্যালয় অধীনস্থ লেডি শ্ৰীৰাম কলেজ অৱ ৱমেনৰ পৰা অৰ্থনীতিত স্নাতক ডিগ্ৰী অৰ্জন কৰিছিল। তাৰপিছত তেখেতে যমনালাল বাজাজ ইনষ্টিটিউট অৱ মেনেজমেণ্ট ষ্টাডিছৰ পৰা এমবিএ ডিগ্ৰী লাভ কৰে। পৰৱৰ্তী সময়ত এটা জলপানি লাভ কৰি তেখেতে আমেৰিকা যুক্তৰাষ্ট্ৰৰ মিচিগান ষ্টেট ইউনিভাৰ্চিটীত পঢ়িবলৈ যায় আৰু ৰাষ্ট্ৰসংঘৰ মুখ্য কাৰ্যালয়ত এগৰাকী ইণ্টাৰ্ণ হিচাপে কাম কৰে।

কৰ্মজীৱন

তেখেতৰ প্ৰথমটো চাকৰি আছিল ভল্টাছত। তেখেতে সেইটো কোম্পানীত ৰাছনা নামৰ শীতল পানীয়ৰ ব্ৰেণ্ডটোৰ প্ৰাৰম্ভণৰ লগত জড়িত আছিল। কেডবেৰীৰ ভাৰতীয় শাখাত তেখেতে চৌধ্যবছৰ ধৰি কাম কৰিছিল। ভাৰত আৰু আফ্ৰিকাত কোম্পানীৰ বজাৰ বৃদ্ধিত তেখেতে সহায় কৰিছিল। ১৯৯৪ চনত কোকাকোলাই তেখেতেক বিপণন সঞ্চালক হিচাপে নিযুক্তি দিয়ে আৰু পাছলৈ তেখেত লেটিন আমেৰিকাত বিপণনৰ উপ-অধ্যক্ষ হিচাপে কাৰ্যনিৰ্বাহ কৰে। কোকাকোলাৰ নবছৰীয়া কাৰ্যকালৰ সময়ত বালীয়ে "কৰ্পোৰেট কৌশল"ৰ উপ-অধ্যক্ষ হিচাপে কাম কৰে। ২০০৩ চনত তেখেতে কোকাকোলা ত্যাগ কৰে আৰু "Zyman Group"ত যোগদান কৰে। গ্ৰুপটোৰ আটলাণ্টা শাখাত তেখেতে পৰিচালন অধ্যক্ষ আৰু ব্যৱসায়িক কৌশলৰ মুৰব্বী হিচাপে কাম কৰে। ২০০৯ চনত তেখেতে "ব্ৰিটানিয়া পুষ্টি সংস্থা" স্থাপন কৰে যিয়ে ভাৰতীয় শিশুৰ পুষ্টিহীনতা ৰোধ কৰিবলৈ কাম কৰে। সংস্থাই ভাৰতীয় স্কুলীয়া শিশুৰ বাবে সুৰক্ষিত আৰু পুষ্টিকৰ বিস্কুটৰ বিতৰণ আৰম্ভ কৰে। সংস্থাৰ লগত জড়িত হৈ কৰা কামবোৰৰ বাবে তেখেতে কৰ্পোৰেট সামাজিক দায়িত্ব বঁটা লাভ কৰে। ২০১১ চনত ফৰ্বছ্ আলোচনীয়ে বিনিতা বালীক এছিয়াৰ ৫০ গৰাকী শক্তিশালী উদ্যোগী নাৰীৰ তালিকাত অন্তৰ্ভুক্ত কৰে।

২০২০ চনৰ ২৪ ফেব্ৰুৱাৰি তাৰিখে আমেৰিকান প্ৰযুক্তি কোম্পানী ক'গনিজেণ্টে বিনিতা বালীক স্বাধীন সঞ্চালকৰ নিযুক্তি দিয়ে। ক'গনিজেণ্টে ভাৰতীয় ভূ-খণ্ডত এক বিশাল পৰিসৰত কাম কৰি আছে। ক'গনিজেণ্ট পৰিষদৰ অধ্যক্ষ মাইকেল পেটচোলাচ-ফক্সে বিনিতা বালীৰ যোগদানত মন্তব্য কৰে যে-বিনিতা বালীয়ে ক'গনিজেণ্ট পৰিষদত যোগদান কৰাত আমি উৎফুল্ল হৈছোঁ। আমি আশাবাদী যে ভাৰতীয় আৰু আন্তৰ্জাতিক বহু বিশাল উদ্যোগৰ লগত কাম কৰি অহা বিনিতাৰ সফল আৰু বিস্তৃত অভিজ্ঞতাবোৰে ক'গনিজেণ্টলৈ গুৰুত্বপূৰ্ণ বৰঙনি আগবঢ়াব। ("We are delighted that Vinita Bali has joined the Cognizant Board," said Michael Patsalos-Fox, Cognizant's Chairman of the Board. "We believe Vinita's extensive and successful experience at large companies, both India-based and multinational, will make a significant contribution to Cognizant.")

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ ব্যৱসায়ী
গণ সুৰক্ষা পাৰ্টী

গণ সুৰক্ষা পাৰ্টী কোকৰাঝাৰ লোকসভা সমষ্টিৰ প্ৰাক্তন সাংসদ নব কুমাৰ শৰণীয়াৰ দ্বাৰা প্ৰতিষ্ঠা কৰা হৈছিল। এই পাৰ্টী বড়োভুমি অঞ্চলৰ এক উল্লেখযোগ্য আঞ্চলিক ৰাজনৈতিক দল।

নিৰ্বাচনী প্ৰদৰ্শন

+বড়োলেণ্ড স্বায়ত্বশাসিত পৰিষদ
বৰ্ষ
দলৰ মুৰব্বী
আসনত প্ৰতিযোগিতা
আসনত বিজয়ী
আসনৰ পৰিবৰ্তন
ভোটৰ শতাংশ
ভোটৰ দোলন
জনপ্ৰিয় ভোট
ফলাফল
২০২০
হীৰা শৰণীয়া
০
১
১

চৰকাৰ, পিছত বিৰোধী দল

শ্ৰেণী:ৰাজনৈতিক দল
আগন্তুক

আগন্তুক ১৯৯১ চনত মুক্তি পোৱা সত্যজিত ৰায় ৰচিত আৰু পৰিচালিত এখন বঙালী নাট্যধৰ্মী চলচ্চিত্ৰ। অতিথি নামৰ গল্পৰ আধাৰত নিৰ্মিত ছবিখন এই কাৰণেই বৈশিষ্ট্যপূৰ্ণ যে, আগন্তুক আছিল ৰায়ৰ শেষ ছবি। ভাৰত-ফ্ৰান্সৰ যৌথ প্ৰযোজনাৰ এই ছবিখন জেৰাৰ্ড ডেপাৰ্ডিউৰ ডিডি প্ৰডাকচন আৰু কেনেলপ্লাচ দৰে কোম্পানীসমূহৰ পৰা আৰ্থিক সমৰ্থন লাভ কৰিছিল।

কাহিনীৰ সাৰাংশ

কলকাতাত বসবাস কৰি থকা এটা উচ্চ মধ্যবৃত্ত পৰিয়াল, স্বামী সুধীন্দ্ৰ বসু, স্ত্ৰী অনিলা আৰু এটা সৰু ল’ৰা সন্তান।হঠাৎ অনিলাই পয়ত্ৰিশ বছৰ আগতে নিৰুদ্দেশ হোৱা তেওঁৰ সৰু মোমায়েকৰ পৰা এখন চিঠি পায়। পয়ত্ৰিশ বছৰ পিছত তেওঁ উভতি আহিছে আৰু কেইদিনমান কলকাতাত তেওঁলোকৰ ঘৰত থাকিব বিচাৰে। ১৯৫৫ চনত যেতিয়া মোমায়েকে দেশ এৰিছিল, তেতিয়া অনিলাৰ বয়স মাত্ৰ দুবছৰ। সেয়েহে তেওঁৰ মনত মোমায়েকৰ কোনো স্মৃতি নাই। তাৰোপৰি বৰ্তমান সৰু মোমায়েকৰ তেজৰ সম্পৰ্ক থকা একমাত্ৰ আত্মীয় তেৱেঁই। স্বাভাৱিকতে মোমায়েকৰ পৰিচয় সম্পৰ্কে নিশ্চিত হোৱাৰ কোনো উপায় নাই। স্বামীৰ মনত প্ৰচণ্ড সন্দেহৰ উদ্ৰেক হয়। সৰু ল’ৰাটোৱে ককাকৰ সাম্ভাব্য আগমণক লৈ ৰোমাঞ্চিত অনুভৱ কৰি থাকে। আগন্তুক, মোমায়েক মনোমোহন মিত্ৰ কলকাতাত উপস্থিত হোৱাৰ পিছতে কাহিনীৰ আৰম্ভ হয়।

অভিনয় শিল্পী

উৎপল দত্ত	(মনোমোহন মিত্ৰ)
দীপাংকৰ দে (সুধীন্দ্ৰ)
মমতা শংকৰ (অনিতা)
বিক্ৰম ভট্টাচাৰ্য (সাত্যাকি)
ধৃতিমান চেতাৰ্জী (পৰিতোষ সেনগুপ্ত)
ৰবি ঘোষ (ৰঞ্জন ৰক্ষিত)
সুব্ৰত চেতাৰ্জী (চন্দা ৰক্ষিত)
প্ৰমোদ গাংগুলী (ত্ৰিদিব মুখাৰ্জী)
অজিত বন্দোপধ্যায় (শীতল সৰকাৰ)

বঁটা

১৯৯২: ৩৯তম ৰাষ্ট্ৰীয় চলচ্চিত্ৰ বঁটা- শ্ৰেষ্ঠ পূৰ্ণদৈৰ্ঘ্য ছবিৰ স্বৰ্ণকমল
১৯৯২: ৩৯তম ৰাষ্ট্ৰীয় চলচ্চিত্ৰ বঁটা- সত্যজিত ৰায়লৈ শ্ৰেষ্ঠ পৰিচালকৰ স্বৰ্ণকমল

তথ্যসূত্ৰ

বাহ্যিক সংযোগ

Satyajitray.org on Agantuk
UCSC on Agantuk
Reviews of all of Ray's film including Agantuk

শ্ৰেণী:১৯৯১ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:সত্যজিৎ ৰায়
স্বাতী কিৰণ

স্বাতী কিৰণ হৈছে এগৰাকী প্ৰবন্ধকাৰ, সাহিত্য সমালোচক, অনুবাদক। তেখেত ডিব্ৰুগড় বিশ্ববিদ্যালয়ৰ অসমীয়া বিভাগৰ এগৰাকী প্ৰাধ্যাপক। গৰীয়সী, সাতসৰী, প্ৰকাশ আদিকে ধৰি সাম্প্ৰতিক সময়ৰ অসমৰ প্ৰায়বোৰ কাকত আলোচনীত স্বাতী কিৰণৰ প্ৰবন্ধ, সমালোচনা আৰু অনুবাদ গল্প আদি প্ৰকাশ পাইছে।

জন্ম আৰু বংশ পৰিচয়

তেওঁৰ জন্ম হয় ১৯৮৪ চনৰ ২১ ফেব্ৰুৱাৰীত, শিৱসাগৰ জিলাৰ মৰাণহাটত। পিতৃৰ নাম কমলা বৰগোহাঁই আৰু মাতৃৰ নাম ড০ মামণি গগৈ বৰগোহাঁই।

শিক্ষা জীৱন

প্ৰাথমিক শিক্ষা মৰাণ আদৰ্শ প্ৰাথমিক বিদ্যালয়ৰ পৰা লাভ কৰে৷
১৯৯৯ চনত মৰাণ উচ্চতৰ মাধ্যমিক বিদ্যালয়ৰপৰা হাইস্কুল শিক্ষান্ত পৰীক্ষাত উৰ্ত্তীণ হয়৷
২০০১ চনত মৰাণ উচ্চতৰ মাধ্যমিক বিদ্যালয়ৰপৰা উচ্চতৰ মাধ্যমিক পৰীক্ষাত উৰ্ত্তীণ হয়৷
২০০৪ চনত মৰাণ মহাবিদ্যালয়ৰপৰা স্নাতক ডিগ্ৰী লাভ কৰে৷
২০০৬ চনত ডিব্ৰুগড় বিশ্ববিদ্যালয়ৰ পৰা প্ৰথম শ্ৰেণীৰ প্ৰথম স্থান লাভ কৰি স্নাতকোত্তৰ ডিগ্ৰী লাভ কৰে৷

চাকৰি জীৱন

তেওঁ ডিব্ৰুগড় হনুমানবক্স সুৰজমল কানৈ মহাবিদ্যালয়ত সহকাৰী অধ্যাপকৰূপে কৰ্মজীৱনৰ আৰম্ভনি কৰে। বৰ্তমান তেওঁ ডিব্ৰুগড় বিশ্ববিদ্যালয়ৰ অসমীয়া বিভাগৰ সহ প্ৰাধ্যাপক আৰু গৱেষণা তত্ত্বাৱধায়ক। এতিয়ালৈকে তেওঁৰ তত্ত্বাৱধানত ছগৰাকীয়ে পি.এইচ.ডি আৰু পাঁচগৰাকীয়ে এম.ফিল ডিগ্ৰী লাভ কৰিছে।

গৱেষণা কৰ্ম

"মহিলা ৰচিত ভাৰতীয় আত্মজীৱনীত নাৰীৰ সামাজিক স্থিতিৰ প্ৰতিফলন" বিষয়ত ডিব্ৰুগড় বিশ্ববিদ্যালয়ৰ পৰা Phd ডিগ্ৰী লাভ।

সাহিত্যৰাজি

সমালোচনামূলক গ্ৰন্থ

কমলা বৰগোহাঁই: নিৰ্বাচিত ৰচনা সম্ভাৰ, পাঞ্চজন্য প্ৰকাশন, গুৱাহাটী, ২০২৫
ভাৰতীয় সাহিত্য: স্বৰূপ আৰু মূল্যবোধ, বনলতা, ডিব্ৰুগড়, ২০২৫
ভাৰতীয় আত্মজীৱনী সাহিত্য, নিৰীক্ষণ প্ৰকাশন, গুৱাহাটী, ২০১৯
সমালোচকৰ দৃষ্টিত ড০ অপৰ্ণা  মহন্তৰ সাহিত্যকৃতি, বনলতা প্ৰকাশন, ডিব্ৰুগড়, ২০২৪
ড০ অপৰ্ণা মহন্ত : জীৱন আৰু কৰ্ম, বনলতা প্ৰকাশন, ডিব্ৰুগড়, ২০২৪
ভাৰতীয় মহিলাৰ আত্মজীৱনী আৰু নাৰীৰ সামাজিক অৱস্থান, পাঞ্চজন্য প্ৰকাশন, গুৱাহাটী, ২০২৩
উপন্যাস:বীক্ষণ আৰু বিশ্লেষণ, নিৰীক্ষণ প্ৰকাশন, গুৱাহাটী, ২০২০
সাহিত্য প্ৰতীতি, নিৰীক্ষণ প্ৰকাশন, গুৱাহাটী, ২০১২
সাহিত্য বীক্ষা, নিৰীক্ষণ প্ৰকাশন, গুৱাহাটী, ২০১১,
সাহিত্য পল্লৱ, নিৰীক্ষণ প্ৰকাশন, গুৱাহাটী, ২০১১
সাহিত্য মঞ্জৰী, নিৰীক্ষণ প্ৰকাশন, গুৱাহাটী, ২০১১
সাহিত্য সংস্কৃতি অন্বেষা, নিৰীক্ষণ প্ৰকাশন, গুৱাহাটী, ২০১২
সাহিত্য সংস্কৃতি জিজ্ঞাসা, কৌস্তভ প্ৰকাশন, ডিব্ৰুগড়, ২০১১

অনুবাদ গ্ৰন্থ

বিশ্বসাহিত্যৰ নিৰ্বাচিত চুটিগল্প, নিৰীক্ষণ প্ৰকাশন, গুৱাহাটী, ২০১৬
নিৰ্বাচিত ভাৰতীয় গল্প(প্ৰথম খণ্ড), নিৰীক্ষণ প্ৰকাশন, গুৱাহাটী, ২০১৫
নিৰ্বাচিত ভাৰতীয় গল্প (দ্বিতীয় খণ্ড), নিৰীক্ষণ প্ৰকাশন, গুৱাহাটী, ২০১৭
একুঁকি ভাৰতীয় গল্প, নিৰীক্ষণ প্ৰকাশন, গুৱাহাটী, ২০২০
বিশ্বৰ ২৫ টা নিৰ্বাচিত গল্প, পূৰ্বায়ন প্ৰকাশন,গুৱাহাটী, ২০২২
বিলুপ্ত সত্তা আৰু অন্যান্য, নিৰীক্ষণ প্ৰকাশন, গুৱাহাটী, ২০২০
ভিন্ন দেশ অভিন্ন প্ৰাণ, মামণি গগৈ বৰগােহাঁই, মৰাণহাট, ২০০৩

সামাজিক কৰ্ম

"পাৰ্থবিজয় দত্ত আৰ্ট গেলেৰী"ৰ প্ৰতিষ্ঠাতা৷ পাৰ্থজীৱন ন্যাসৰ সঞ্চালক হিচাপে মেধাবী ছাত্ৰক "পাৰ্থবিজয় স্কলাৰশ্বিপ" আৰু জটিল ৰোগত আক্ৰান্তক "পাৰ্থবিজয়: সাহস, সেৱা আৰু সহযোগিতা" বঁটা প্ৰদানৰ সৈতে জড়িত।

বঁটা আৰু সন্মান

দিক দৰ্শক সাহিত্য সন্মান, ২০২০ (দিগদৰ্শন প্ৰকাশন, পশ্চিম যোৰহাট)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
ইণ্ডিগ'

ইণ্ডিগ' ভাৰতৰ এক নিম্ন খৰচৰ বিমান প্ৰতিষ্ঠান; ইয়াৰ মুখ্য কাৰ্য্যালয় ভাৰতৰ গুৰগাঁৱত অৱস্থিত। যাত্ৰী পৰিবহণৰ দৃষ্টিকোণৰ পৰা ই ভাৰতৰ সৰ্ববৃহৎ বিমানসংস্থা। ২০১৫ চনৰ আগষ্ট মাহৰ তথ্য অনুসৰি ইণ্ডিগ'ৰ ব্যৱসায়ৰ পৰিমাণ ভাৰতৰ বজাৰৰ ৩৫.৩%। বিমান প্ৰতিষ্ঠানটিৰ বৰ্তমান ৪১টা গন্তব্যস্থলৰ ভিতৰত ৩৬টা ঘৰুৱা আৰু ৫টা আন্তৰ্জাতিক গন্তব্যস্থল আছে। ইয়াৰ প্ৰাথমিক হাব হৈছে দিল্লীৰ ইন্দিৰা গান্ধী আন্তৰ্জাতিক বিমানবন্দৰ। ২০১৪ চনত ইণ্ডিগ'ত মুঠ ২১.৪ মিলিয়ন যাত্ৰী আভ্যন্তৰীন পৰিবহণ কৰিছিল।

গন্তব্যস্থলসমূহ

২০১৬ চনৰ মাৰ্চৰ মতে, ইণ্ডিগ'ই দৈনিক ৮১৮খন বিমানে ৪১টা গন্তব্যস্থললৈ বিমান সেৱা আগবঢ়ায়, ইয়াৰে ৩৬টা স্থান হৈছে ভাৰতৰ ভিতৰৰ আৰু ৫টা স্থান বিদেশৰ। ইণ্ডিগ'ৰ প্ৰধান হাব হৈছে দিল্লীৰ ইন্দিৰা গান্ধী আন্তঃৰাষ্ট্ৰীয় বিমানবন্দৰ, ইয়াৰোপৰি আন আন হাব সমূহ হৈছে বাংগালোৰ, ভুৱনেশ্বৰ, চেন্নাই, হাইদৰাবাদ, ক'লকাতা,

তথ্যসূত্ৰ

শ্ৰেণী:ভাৰতৰ বিমান পৰিবহণ
কেৰোলাইন পেম্বাৰ্টন

কেৰোলাইন পেম্বাৰ্টন (ইংৰাজী: Caroline Pemberton) এগৰাকী অষ্ট্ৰেলিয়ান মডেল, টেলিভিছন পৰিচালিকা আৰু সৌন্দৰ্য প্ৰতিযোগিতাৰ খিতাপ বিজয়ী। তেওঁ ২০০৭ চনত মিছ ৱৰ্ল্ড অষ্ট্ৰেলিয়াৰ খিতাপ লাভ কৰি বিশেষ খ্যাতি অৰ্জন কৰে। ইয়াৰ ফলত তেওঁ ২০০৭ চনৰ মিছ ৱৰ্ল্ড প্ৰতিযোগিতাত নিজৰ দেশক প্ৰতিনিধিত্ব কৰাৰ সুযোগ লাভ কৰে। যদিও তেওঁ সেই প্ৰতিযোগিতাত কোনো স্থান লাভ কৰিব নোৱাৰিলে, তথাপি তেওঁৰ ব্যক্তিত্ব আৰু প্ৰতিভাই বহুল প্ৰশংসা লাভ কৰে।

কেৰিয়াৰ

পেম্বাৰ্টনে ২০০৭ চনৰ ৪ এপ্ৰিলত চিডনীৰ ষ্টাৰ চিটী কেচিনোত অনুষ্ঠিত প্ৰতিযোগিতাত মিছ অষ্ট্ৰেলিয়া খিতাপ জয় কৰে। ইয়াৰ পিছত তেওঁ ২০০৭ চনৰ ১ ডিচেম্বৰত চীনৰ ছানিয়াত অনুষ্ঠিত মিছ ৱৰ্ল্ড প্ৰতিযোগিতাত অংশগ্ৰহণ কৰে। সৌন্দৰ্য প্ৰতিযোগিতাৰ উপৰি তেওঁ সমাজসেৱা আৰু সজাগতা কাৰ্যসূচীত সক্ৰিয়ভাৱে জড়িত।

তেওঁক ৰাষ্ট্ৰসংঘৰ শিশু পুঁজি (UNICEF)-ৰ সদিচ্ছা দূত হিচাপে নিযুক্ত কৰা হয়। ইয়াৰ উপৰি চাৰ ডেভিদ মাৰ্টিন ফাউণ্ডেচন আৰু নোভাছ ফাউণ্ডেচনৰ সৈতে তেওঁ ৰাষ্ট্ৰদূত হিচাপে কাম কৰিছে। তেওঁ কোকোডা ট্ৰাষ্টৰ ব’ৰ্ডৰো সদস্য।

পেম্বাৰ্টনে এগৰাকী টেলিভিছন পৰিচালিকা হিচাপেও কাম কৰি ৰেড বুল, আউটচাইড টিভি আৰু ভ্ৰমণ বিষয়ক কাৰ্যসূচী গেটৱেৰ বাবে সমল প্ৰস্তুত কৰিছে।

আগ্ৰহ আৰু চখ

তেওঁৰ চখসমূহৰ ভিতৰত পেৰাগ্লাইডিং, ছাৰ্ফিং, বক্সিং, কেনিয়নিং, মাউণ্টেন বাইকিং, ডাইভিং, স্কীয়িং আৰু পৰ্বতাৰোহণ অন্যতম। তেওঁ 'অষ্ট্ৰেলিয়ান ৱিমেনছ এডভেঞ্চাৰ এলায়েন্স'ৰ সহ-প্ৰতিষ্ঠাপক আৰু নিজৰ 'মিছএডভেঞ্চাৰ' ব্ৰেণ্ডৰ জৰিয়তে কিশোৰী আৰু যুৱতীসকলক দুঃসাহসিক ক্ৰীড়াত উৎসাহিত কৰে।

ব্যক্তিগত জীৱন

তেওঁ মাউণ্ট এভাৰেষ্ট আৰু ছেভেন ছামিট আৰোহণ কৰা আটাইতকৈ কম বয়সীয়া অষ্ট্ৰেলিয়ান ৰেক্স পেম্বাৰ্টনৰ ভগ্নী।

তথ্যসূত্ৰ

বাহ্যিক সংযোগ

শ্ৰেণী:অষ্ট্ৰেলিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
পক্ষীজ্বৰ

বাৰ্ড-ফ্লু এবিধ ভাইৰাছজনিত সংক্ৰামক বেমাৰ। চৰাই-চিৰিকটিক মুখ্যতঃ আক্ৰমণ কৰা এই ভাইৰাছ (Asianinfluenza Virus) বিধ হৈছে অৰ্থ’মিক্স’ভাইৰাছ (Orthomyxovirus)৷ ই এবিধ RNA ভাইৰাছ৷

পক্ষীজ্বৰ ভাইৰাছৰ প্ৰকাৰ

‘এ’, ‘বি’ ‘ছি’ (influenza type A,type B and type C ) –এই তিনিটা ভাগত বিভক্ত এইবিধ ভাইৰাছৰ আৰ্হিকেইটাৰ মাজত কোনো ধৰনৰ ওপৰা-উপৰি অসংক্ৰাম্যতা (cross –immunity) নাই৷ ‘এ’ আৰু ‘বি’ ইনফ্লুৱেঞ্জা ভাইৰাছ দুয়োবিধে সমগ্ৰ বিশ্বতে সংক্ৰামক ব্যাধি বিয়পাব পাৰে ৷ দুয়োবিধৰে ‘হিমএগ্লুটিনিন (এইচ )[ Haemagglutinin (H)] আৰু নিউৰ ’ এমাইনিডেজ (এন) [ Neuroaminidase ( N) ] নামৰ দুবিধ পৃষ্ঠপ্ৰতিৰোধী বিশেষ কাৰক (surface antigen)আছে ৷ H এণ্টিজেনে প্ৰাণীদেহৰ অনুভৱক্ষম কোষবোৰত ভাইৰাছবিধে আক্ৰমণ কৰাৰ পাছত ৰোগ আৰম্ভ কৰাত সহায় কৰে আৰু N এণ্টিজেনে আক্ৰান্ত কোষবোৰৰপৰা ভাইৰাছ নিৰ্গমন কৰাত সহায় কৰে৷

বৰ্তমান বিশ্বত তিনিবিধ ইনফ্লুৱেঞ্জা ভাইৰাছ আছে-
A(H N )
A(H N ) আৰু
B ভাইৰাছ ৷

১৯৯৭ চনৰ মাজভাগত হংকঙত বিশ্ব্ স্বাস্থ্য সংস্থাৰ তত্ত্বাৱধায়ক গোটে মানুহক আক্ৰমণ কৰিব পৰা এবিধ ইনফ্লুৱেঞ্জা ভাইৰাছ ধৰা পেলাইছিল৷ এইবিধ ভাইৰাছেই হৈছে বৰ্তমান বিশ্বৰ পক্ষীজগতলৈ ভাবুকি কঢ়িয়াই অনা H N ভাইৰাছ ৷ সমগ্ৰ ভাইৰাছ শ্ৰেণীটোৰ ভিতৰত সঘনে এণ্টিজেন পৰিবৰ্তন কৰিব পৰা ভাইৰাছবিধেই হৈছে- ‘এ’ ইনফ্লুৱেঞ্জা ভাইৰাছ ৷ ১৯৩৩ চনত আবিষ্কৃত এইবিধ ভাইৰাছে ১৯৫৭ চনত প্ৰথমবাৰ এণ্টিজেনৰ পৰিবৰ্তন ঘটাই (H2N2) এছিয়ান ইনফ্লুৱেঞ্জা আৰু ১৯৬৮ চনত দ্বিতীয়বাৰ পৰিবৰ্তন ঘটাই (H2N2) হংকং ইনফ্লুৱেঞ্জা হিচাপে আত্মপ্ৰকাশ কৰিছিল ৷ দুয়োবাৰতে ‘H’ এণ্টিজেনৰ পৰিবৰ্তন হৈছিল ৷ ১৯৪৬ চনৰ পৰা ১৯৫৭ চনলৈকে আৱিষ্কৃত ইয়াৰ বিকৃতিসমূহক সামগ্ৰিকভাৱে ‘Hj Nj’ ত অন্তৰ্ভুক্ত কৰা হৈছে৷

সংক্ৰমণ

পক্ষীজ্বৰ ঘটাব পৰা ইনফ্লুৱেঞ্জা ভাইৰাছবিধে কাচিৎহে আন প্ৰাণীক আক্ৰমন কৰে ৷গাহৰি আৰু মানু্হকো আক্ৰমণ কৰিব পৰা ক্ষমতা থকা এইবিধ ভা্ইৰাছে মানুহৰ ক্ষেত্ৰত লিংগভেদে সকলো শ্ৰেণীৰ আৰু যিকোনো বয়সৰ লোককে আক্ৰমণ কৰিব পাৰে ৷ সাধাৰণতে ল’ৰা-ছোৱালীৰ(শিশু ) যোগেদি এইবিধ বেমাৰ দ্ৰুতভাৱে সংক্ৰমিত হয় ৷মহামাৰী ৰূপ ধৰাৰ সময়ত ৬৫বছৰৰ ওপৰৰ বৃদ্ধ ,১৮ মাহৰ তলৰ শিশু আৰু হাঁওফাওঁ, বৃক্ক অথবা হৃৎযন্ত্ৰৰ বেমাৰ থকা লোক আৰু বহুমূত্ৰ থকা লোকৰ মৃত্যুৰ হাৰ বেছি হয় ৷ জ্বৰ,মূৰৰ বিষ,কাহ,ডিঙিৰ চেৰচেৰণি,দেহৰ দুৰ্বলতা আদি লক্ষণেৰে পৰিস্ফুট এই বেমাৰৰ ভাইৰাছক তেজৰ নমুনা বা দেহৰপৰা নিসৃত জুলীয়া পদাৰ্থ কিছুমানত পৰীক্ষাগাৰত ধৰা পেলাব পাৰি ৷ বাৰ্ড ফ্লু ভাইৰাছ অতি উচ্চ উষ্ণতাত জীয়াই থাকিব নোৱাৰে ৷ সেয়েহে ১২০ ডিগ্ৰীৰ পৰা ২০০ ডিগ্ৰী ছেলছিয়াছলৈকে সেকা মাংস আদিত এই ভাইৰাছ জীৱিত অৱস্থাত নাথাকে ৷

তথ্য সংগ্ৰহ

শ্ৰেণী:সংক্ৰামক ৰোগ
কৰ্টেক্স (উদ্ভিদ বিজ্ঞান)

1. পিঠ
2. প্ৰটোজাইলেম
3. জাইলেম ১
4. ফ’লেম ১
5. স্ক্লেৰেনকাইমা (বাষ্ট ফাইবাৰ)
6. কৰ্টেক্স
7. এপিডাৰ্মিচ
উদ্ভিদ বিজ্ঞানত কৰ্টেক্স হৈছে ভেছকুলাৰ উদ্ভিদৰ কাণ্ড বা শিপাৰ বাহিৰৰ স্তৰ, যিটো এপিডাৰ্মিছৰ তলত কিন্তু ভেছকুলাৰ বাণ্ডিলৰ বাহিৰত থাকে। কৰ্টেক্স বেছিভাগেই মাটিৰ কলা ব্যৱস্থাৰ বৃহৎ পাতল বেৰৰ পেৰেনকাইমা কোষেৰে গঠিত আৰু ইয়াত গাঁথনিগত পাৰ্থক্য কম বা একেবাৰেই দেখা নাযায়। বাহিৰৰ কৰ্টিকেল কোষবোৰে প্ৰায়ে অনিয়মিতভাৱে ঘন হোৱা কোষ বেৰ লাভ কৰে আৰু ইয়াক কলেনকাইমা কোষ বুলি কোৱা হয়।

উদ্ভিদ

কাণ্ড আৰু ডাল

ঘাঁহজাতীয় কাণ্ডৰ ত্ৰিমাত্ৰিক গঠনত এপিডাৰ্মিছ, কৰ্টেক্স আৰু ভেছকুলাৰ কেম্বিয়ামে পিঠৰ ভিতৰৰ নলাকাৰ কোৰৰ চাৰিওফালে সমকেন্দ্ৰিক চিলিণ্ডাৰ গঠন কৰে। বাহিৰৰ কিছুমান কৰ্টিকেল কোষত ক্ল’ৰ’প্লাষ্ট থাকিব পাৰে, যাৰ ফলত ইহঁতৰ ৰং সেউজীয়া হয়। সেয়েহে ইহঁতে সালোক সংশ্লেষণৰ জৰিয়তে সৰল কাৰ্বহাইড্ৰেট উৎপাদন কৰিব পাৰে।

কাঠ উদ্ভিদত কৰ্টেক্স পেৰিডাৰ্ম (বাকলি) আৰু ভেছকুলাৰ কলা (বিশেষকৈ ফ্ল’ইম)ৰ মাজত থাকে। ই প্ৰসাৰণৰ জৰিয়তে শিপাৰ কেন্দ্ৰীয় চিলিণ্ডাৰলৈ সামগ্ৰী পৰিবহণৰ বাবে দায়বদ্ধ আৰু ইয়াক ষ্টাৰ্চৰ ৰূপত খাদ্য সংৰক্ষণৰ বাবেও ব্যৱহাৰ কৰিব পাৰি।

শিপা

ভেছকুলাৰ উদ্ভিদৰ শিপাত ঘাঁহজাতীয় কাণ্ডতকৈ কৰ্টেক্সে অংগটোৰ আয়তনৰ বৃহৎ অংশ দখল কৰে। শিপাৰ কৰ্টেক্সৰ ঢিলাকৈ আৱদ্ধ কৰা কোষবোৰে আন্তঃকোষীয় স্থানত পানী আৰু অক্সিজেনৰ গতিবিধি সুচল কৰে। ই হৈছে "ছাল" বা থেলাছ কলাৰ বাহিৰৰ স্তৰ যিয়ে মেডুলাৰ অবিভাজিত কোষবোৰক আবৰি ৰাখে। ফ্ৰুটিকোজ লাইকেনৰ এটা কৰ্টেক্স ডালবোৰক আগুৰি থাকে, আনকি সমতল, পাতৰ দৰে আকৃতিও থাকে। ফলিঅ’জ লাইকেনৰ ওপৰৰ আৰু তলৰ কৰ্টেক্স বেলেগ বেলেগ। ক্ৰাষ্ট'জ, প্লেক'ডিঅ'ইড আৰু স্ক্ৱামুল'জ লাইকেনৰ ওপৰৰ কৰ্টেক্স থাকে কিন্তু তলৰ কৰ্টেক্স নাথাকে আৰু কুষ্ঠ লাইকেনৰ কোনো কৰ্টেক্সৰ অভাৱ।

তথ্যসূত্ৰ

শ্ৰেণী:উদ্ভিদৰ গঠন
শ্ৰেণী:উদ্ভিদবিজ্ঞান